Gorghiu, despre judecătoarea din dosarul 2 Mai: Sunt mâhnită de întreaga derulare a acestui dosar, emoțiile negative se simt
Ministrul Justiției Alina Gorghiu a vorbit vineri seara, în exclusivitate la emisiunea LIVE cu Rotaru și Kiss de la Digi24, despre judecătoarea din dosarul 2 Mai, Ioana Ancuța Popoviciu, care a recidivat și a sfidat din nou familiile victimelor în sala de judecată. Gorghiu consideră că „este unul din acele momente în care prestigiul Justiției a fost afectat”. Ministrul Justiției se declară mâhnită „de întreaga derulare a acestui dosar, pentru că emoțiile negative se simt”. „Fiecare profesie trebuie să aibă tăria și puterea să-și facă curat în propria ogradă”, a afirmat Gorghiu.